रिया कहती हैं, “वह आपसे केवल काम से काम नहीं रखते हैं, बल्कि काम न होने पर भी वह आपसे पूछेंगे कि आप कहां से हैं.. क्या कर रहे हैं..अच्छा दिल के दर्द तो सुनाकर जाओ..वह बहुत ही सच्चे इंसान हैं।” रिया ने सोशल मीडिया पर कुछ समय पहले महेश भट्ट के साथ अपनी तस्वीरें साझा की थीं जिसके लिए उन्हें काफी ट्रोल किया गया था। इस पर रिया ने ट्रोलर्स को मुंहतोड़ जवाब भी दिया था। क्या रिया खुद को ट्रोल किए जाने से प्रभावित होती हैं? इस पर रिया कहती हैं, “मैं पहले इन सबकी परवाह करती थी..अब नहीं। मुझे जब ट्रोल किया गया था तो मैंने ट्रोलर्स को ढंग से जवाब दिया था, ‘तू कौन है तेरा नाम है क्या,सीता भी यहां बदनाम हुई।’ अब मेरे लिए यह सब बहुत अधिक मायने नहीं रखता है और न ही मैं इनकी परवाह करती हूं।”